
 15.1.2020
 BG
 Официален вестник на Европейския съюз
 L 9/6
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило трябва да бъдат проверени в последната версия на документа на ИКЕ на ООН относно статута — TRANS/WP.29/343/, който е на разположение на електронен адрес: http://www.unece.org/trans/main/wp29/wp29wgs/wp29gen/wp29fdocstts.html
 Правило No 53 на ИКЕ на ООН – Единни разпоредби относно одобряването на типа на превозни средства от категория L3 по отношение на монтирането на устройства за осветяване и светлинна сигнализация [2020/31]
 Включващо всички текстове в сила до:
 Притурка 2 към серия от изменения 02 — Дата на влизане в сила: 15 октомври 2019 г.
 Съдържание
 Правило
 1. Обхватd
 2. Определения
 3. Заявление за одобрение
 4. Одобрение
 5. Общи спецификации
 6. Индивидуални спецификации
 7. Промяна на типа на превозното средство или на монтажа на устройствата му за осветяване и светлинна сигнализация
 8. Съответствие на производството
 9. Санкции при несъответствие на производството
 10. Окончателно прекратяване на производството
 11. Преходни разпоредби
 12. Наименования и адреси на техническите служби, отговарящи за провеждане на изпитвания за одобрение, и на органите по одобряване на типа
 Приложения
 1 Съобщение
 2 Оформление на маркировките за одобрение
 3 Базови повърхности, базова ос, базов център на светлините, ъгли на геометрична видимост
 4 Видимост напред на червените светлини и видимост назад на белите светлини
 5 Контрол на съответствието на производството
 6 Обяснение на понятията „хоризонтален наклон“, „ъгъл на накланяне“ и ъгъл „δ“
 7 Зона на наблюдение към видимата повърхност на външните помощни светлини
 1. Обхват
 Настоящото правило се прилага за превозни средства от категория L3 (1) по отношение на монтирането на устройства за осветяване и светлинна сигнализация.
 2. Определения
 За целите на настоящото правило се прилагат определенията, посочени в последната серия от изменения на Правило No 48 на ИКЕ на ООН, която е в сила към момента на подаване на заявлението за одобрение на типа, освен ако в настоящото правило е посочено друго.
 2.1. „Тип превозно средство“ означава категория превозни средства, които не се различават едно от друго по отношение на такива основни характеристики като:
 2.1.1. размери и външна форма на превозното средство;
 2.1.2. брой и разположение на устройствата;
 2.1.3. също така, следните превозни средства не се считат за „превозни средства от различен тип“:
 2.1.3.1. превозни средства, които се различават по смисъла на точки 2.1.1 и 2.1.2 по-горе, но не по начин, който води до промяна във вида, броя, местоположението и геометричната видимост на светлините, предписани за въпросния тип превозно средство; както и
 2.1.3.2. превозни средства, на които са монтирани светлини, одобрени по едно от правилата, приложени към Спогодбата от 1958 г., или светлини, разрешени в държавата, където са регистрирани превозните средства, или на които не са монтирани такива светлини, ако монтирането им не е задължително.
 2.2. „Превозно средство без товар“ означава превозно средство без водач, пътник и товар, но с пълен резервоар и с обичайния набор инструменти.
 2.3. „Светлина“ означава устройство, което е предназначено да осветява пътя или да излъчва светлинен сигнал за други участници в движението. Светлината за осветяване